
Omistettu jokaiselle, joka on joskus miettinyt, onko missään mitään järkeä.










Aluksi:


Kirjoittaessani tätä tarinaa etsin merkitystä. Jokaisella meistä on oma helvettinsä, joka voi olla särkyneen perheen muisto, riittämättömyyden tunne tai se hiljainen ääni, joka kuiskaa, ettei mikään riitä.


Silti uskon, että kaiken keskellä on aina toivoa. Metsä, joka puhuu meille, muistuttaa jokaisen varjon syntyvän valosta.


Tämä kirja on minun yritykseni katsoa varjoihin ja löytää niistä jotakin, mikä kantaa eteenpäin. Toivon, että se antaa sinullekin rohkeuden pysähtyä omien kysymystesi äärelle. Merkitys on kuljettu matka ja se, mitä siitä opimme.


Ja niille, jotka ovat kirjan nimestä tulkinneet teoksen kirjoittajan suhteen luontoon väärin: pidän luonnosta ja kunnioitan varsinkin metsän olentoja. Mutta myös pelkään sitä suurta voimaa, joka luonnossa lymyilee.


S. Haaveniemi









Osa yksi


Yksi


Oli keväinen alkuilta. Aurinko paistoi vielä kirkkaana taivaalla. Elettiin niitä päiviä, jotka olivat kuin lupaus kesän alkamisesta. Siitä lyhyestä lämpimän ajasta, joka oli lääkettä jokaiselle talven alakulon näivettämälle sielulle.


Näin koki myös Sijasaaren Kimpulan koulun pihassa autonsa rattia kääntävä Jarkko, jota nauratti. Hänen vanhempi tyttärensä oli kirjoittanut äidinkielen tunnilla tarinan, jossa isä ja äiti kuolevat ja tytär päätyy öljysheikin vaimoksi, joka saa elää erillään “tyhmästä suvustaan”. Jarkko oli varma, että hänen yhdeksänvuotias lapsensa oli kirjoittanut tarinan vain saadakseen vanhempiensa ja opettajan huomion, kun ei ollut saanut älypuhelinta. Hänen kahdella ystävällään jo oli laitteet.


Mirkan luokanopettaja oli huolissaan siitä, oliko kotona kaikki hyvin. Hänen mielestään pieni ihmisyksilö ei saisi kirjoittaa kuolemaa sisältäviä tekstejä.


Jarkko näki nyt autosta nousevan Anskun ja Timon. Anskulla oli yllään kukkamekko ja farkkutakki. Hän näytti Jarkon mielestä hyvältä, kuten aina. Hänen pitkät vaaleat hiuksensa ja utuisen kauniit silmänsä saivat Jarkon tuntemaan kaipausta.


Timolla oli lyhyet tummat hiukset. Hän oli komea ja pitkä mies. Hän edusti sitä ihmistyyppiä, jota Jarkko ei voinut sietää. Hän oli olevinaan jonkinlainen luontoihminen, mutta Jarkon mielestä vain tyyliltään. Jarkko näki Timon pelkkänä teeskentelijänä, joka pyrki antamaan itsestään nuorekkaan ja pakotetun rennon vaikutelman. Se hänestä Jarkon mielestä paistoi läpi, jokin jatkuva ja pakonomainen tarve antaa itsestään jokin vaikutelma. Jarkko oli jonkin aikaa sitten huvittanut itseään mielessään ajatuksella, että Timolla oli jokin kamala salaisuus, joka teki hänestä teeskentelijän.


Jarkko nousi autosta.


“Sieltähän se kuollut mies jo saapuukin”, huudahti Timo.


“Joo! Toi sun akkasi näyttää ruumiiksi ihan nätiltä”, vastasi Jarkko.


Ansku esitti suuttunutta ja sanoi: “Te miehet olette juuri se syy, miksi pikkutytöt kirjoittavat kamalia juttuja ja toivovat vanhempiensa olevan kuolleita. Te olette se syy, minkä takia täällä maan päällä on asiat päin helvettiä.”


“Tiedetään”, sanoi Jarkko leikkimielisen uhmakkaasti.


“Sori hani”, lepytteli Timo tavalla, joka oli Jarkon mielestä jotenkin typerää ja teennäistä.


Jarkko, Ansku ja Timo seisoivat nyt yhdessä parillekymmenelle lapselle tarkoitetun luokkahuoneen ovella, joka oli auki. Luokan seinillä näkyi piirustuksia. Oli kulma-aurinkoja ja kuvia menopeleistä sekä onnellisista perheistä. Kaikkia kolmea hymyilytti, ja Jarkosta tuntuikin siltä, että he olivat joutuneet jälki-istuntoon, mutta parikymmentä vuotta liian myöhään.


“Tervetuloa vaan peremmälle”, sanoi Mirkan luokanopettaja, Siiri, joka istui työpöytänsä takana.


Siiri oli kolmekymppinen, vaaleahiuksinen nainen. Hän edusti sitä jämäkkää tyyppiä, jolle ei tehnyt mieli veistellä vitsejä. Siiri aloitti menemällä suoraan asiaan. “Niin, ymmärrättehän, että tällaisia vanhempien kuolemaa käsitteleviä tekstejä kirjoittavat lapset ovat usein henkisesti epävakaita? Mirka vaan on muuten niin kiltti pieni ihminen, että oli pakko kutsua teidät tänne keskustelemaan. Että missä mennään?”


Ansku aloitti: “Joo, meidän tilanne on hieman erikoinen, eikä asiaa mitenkään paranna se, että tämä Jarkko hemmottelee meidän lapset ihan pilalle hankkimalla niille kaikenlaista, mitä lapset eivät edes tarvitse, jotta vaikuttaisi paremmalta isältä. Niillä on Jarkolla videopelejä ja kaikkea muuta iljettävää roskaa, mitä mun mielestä lapset eivät tarvitse.”


Jarkko ei napannut syöttiä. Hän ei halunnut riidellä, siihen hän oli mielestään liian kypsä. “Joo, meillä on omat ongelmamme. Meillä on tämä asetelma, jossa meidän tytöt vieraantuvat musta ja varmaan tekee musta kaikkien silmissä huonon isän.”


Timo oli jo odottanut, että hänen nykyinen avopuolisonsa ja tämän entinen miehensä aloittaisivat jonkinlaisen nokkapokan. Hänestä oli parempi pysyä hiljaa.


Mirka ei kylläkään kotona riehu ja tekee läksyt. Me jutellaan joka päivä elämästä ja kaikesta. Me kasvatetaan Timon kanssa heitä tosi hyvin. Tämä Jarkko on niin katkera tästä meidän järjestelystä, että se pilaa meidän lasten kasvatuksen tahallaan”, sanoi Ansku.


Jarkon mielestä Ansku vaikutti taas siltä samalta tärkeilevältä kusipäältä, joka oli aikanaan hänet jättänyt, vaikka Jarkko oli sietänyt ja rakastanut häntä kaikkine puutteineen. Hän sanoi: “Mä en tiedä, mitä mä teen väärin.”


Timo päätti lopulta olla keskustelussa Anskun puolella. “Jaahas. Sä olet opettanut meidän muksut olemaan jotenkin sekopäisiä. Ne tulee sun luota kotiin aina jotenkin ilkeällä asenteella. Se on ollut sitä jo pari kuukautta.”


“Meidän muksut”, Jarkko mietti, katsoi Timoa ja naurahti. “Jaa, no olkoon sitten niin. Mun mielestä te kaksi olette oikein malliesimerkkejä ja ihan ihmisen malli kahdelle lapselle siitä, mitä ei vastuullisen vanhemman pitäisi tehdä. Miten te olette selittäneet Sinille ja Mirkalle tämän “järjestelyn”, Anskun syrjähypyn ja “tilanteen”, jossa nyt olemme? Saanko arvata? Sanomalla, että aikuisille vaan nyt joskus käy näin ja että tämä ei ole kenenkään syytä.”


Kaikki olivat hiljaa. Jarkko jatkoi vihaisena: “Mä lähden tästä nyt sitten juomaan ihmisverta ja tekemään pahoja juttuja, kun olen niin hiton paha jätkä. Voitte ottaa muhun yhteyttä vaikka sähköpostitse, kuinka teidän perheen pikku keskustelutuokio meni.”


Jarkko käveli kiukkuisena ulos metsänreunassa sijaitsevasta kaksikerroksisesta, punatiilisestä rakennuksesta ja huomasi himoitsevansa tupakkaa. Mutta ei, tupakointi oli hänen kohdallaan ohi, kuten onneksi kohtaaminen Anskun ja Timon kanssa.


Jarkosta tuntui, ettei hän enää mielellään olisi Anskun ja Timon kanssa missään tekemisissä ja että kostaisi äsken tapahtuneen. Ei siksi, että oli paha ihminen, vaan siksi, että hänet oltiin hänen mielestään tuotu näytille, jotta Mirkan opettaja saisi nähdä, minkälainen kamala tapaus hän oli.


Jarkko mietti: Mirkan luokassa tapahtunut oli väijytys, joka paljasti häneen kohdistuneen salaliiton. Jarkko tiesi olevansa huono isä, mutta Ansku ja Timo olivat hänen mielestään huonoja ihmisiä. Jarkko ostaisi vielä uusimman pelikonsolin Sinille ja Mirkalle lahjaksi. Tämä oli sotaa.









Kaksi


Jarkko nosti katseensa juuri hankkimastaan romaanista ja huokaisi. Tarinan alku oli hänen mielestään typerä ja jotenkin kliseinen. Hän ei tiennyt, odottiko sen jatkolta mitään hyvää. Mutta olihan hän ennenkin lukenut huonoa kirjallisuutta. Ihan huumorimielessä ja uteliaisuuttaan. Ehkä jatko yllättäisi, tai sitten ei, mutta sama se. Lukemalla kyseistä nidettä hän pääsi matkaamaan toiseen maailmaan. Edes hetkeksi.


Puhelin värisi. Anskulta tuli viesti. Syy Mirkan oudolle käyttäytymiselle oli löytynyt: uusi ystävä Milla, joka tuli rikkinäisestä perheestä. Milla oli kertonut äitinsä kuolemasta. Siitä Mirka oli napannut idean omaan tarinaansa. Ansku oli jo soittanut Millan isälle ja keskustellut hänen kanssaan. He olivat sopineet, että Millan kanssa keskustellaan ja että hän ei puhuisi kamalia asioita muille lapsille.


Jarkko virnisti ja heitti kirjan seinään. Nousi tuolilta, nappasi kirjan lattialta takaisin käteensä ja jatkoi lukemista. Hän luki vielä hetken, mutta huomasi lopulta vain liikuttelevansa silmiään. Hän nosti katseensa kirjasta ja huomasi, että seinässä oli punainen jälki, joka oli jäänyt siihen kirjan kannesta. Juuri nyt Jarkko vihasi Anskua niin paljon, että hänen teki mieli huutaa.


Ero Anskusta oli ollut Jarkolle raskas kolaus. Hän oli ollut aikanaan varma, että he eläisivät yhdessä koko loppuelämänsä, mutta toisin oli käynyt. Eräänä joulukuisena iltana Ansku oli ilmoittanut rakastuneensa toiseen. Mies oli Anskun työkaverin läheinen ystävä.


Jarkko oli lähtenyt saman tien, mitään sanomatta. Hän oli pakannut tärkeimmät tavaransa ja asunut kaksi viikkoa hotellissa. Hän oli hankkinut asunnon kaupungin keskustasta. Kolme huonetta ja keittiö. Pitihän lapsille olla oma huone.


Jarkko laski kirjan viereensä mustalle kangassohvalle ja käveli työhuoneeseensa, jossa uusi työurakka jo odotti.


Koko uusi informaatioteknologian ja muun kehityksen aikaansaama työn ja yhteiskunnan murros näkyi kaikkialla. Joskus Jarkkoa harmitti työskennellä alalla, joka vei leivän tavallisten ihmisten suusta. Jarkko oli tehnyt töitä viimeiset kolme viikkoa kotoa käsin. Huomenna olisi pakko matkustaa Datakivi Oy:n pääkonttorille Tampereelle. Jarkolla olisi kolme palaveria.


Jarkko päätti käydä hakemassa tyttärilleen puhelimet. Hänen mielestään kumpikin ansaitsi oman laitteen.


Puhelinten panttaaminen tuntui Jarkosta kiusaamiselta. Jokaiselle hankittiin puhelimet viimeistään kymmenen ja kahdentoista ikävuoden aikoihin, joten nyt oli Jarkon mielestä sopiva hetki. Muillakin oli laitteet, eikä vain kellopuhelimia, jotka Timo oli tytöille hankkinut. Anskua ja Timoa ärsyttäisi varmasti, jos Jarkko hankkisi puhelimet, ja sen takia hän nousi tuoliltaan ja päätti lähteä käymään kaupungilla.


Jarkkoa myös huvitti ajatus “ottaa muutama”, joten hän kävi hakemassa päivittäistavarakaupasta pullollisen mietoa punaviiniä.


Kotiin päästyään hän avasi viinin ja kävi läpi makukokemusta. Keskitäyteläinen, hapokas, hieman makea. Dominanttina makuna pölyinen ullakko.


Jarkko laittoi brittiläisen rockin soimaan, unohtaakseen hetkeksi koko julman maailman, jonka karuus joskus ahdisti häntä niin, että hänen oli vaikea hengittää.









Kolme


Jarkko istui lähes täydessä Tampereelle matkaavassa junassa. Korvanapeissa soi rockia ja silmissä vilisi peltoja ja mäntymetsiä. Krapula möyri vatsassa ja pää tuntui olevan tukkoinen. Jarkko oli juuri avannut keltaiseen muovikääreeseen pakatun suklaapatukan, josta hän ei ollut koskaan kuullutkaan. Maku oli outo, kuin jotain, mitä hän oli maistanut lapsena ulkomailla, sellaisessa unenomaisessa hetkessä, jota hän ei osannut enää kunnolla palauttaa mieleen.


Joskus kaikki tuntui Jarkosta niin ihmeelliseltä ja kauniilta. Tämä hetki oli sellainen.


Jarkko tiesi, että Ansku tulisi olemaan hänelle vihainen, koska oli hankkinut tyttärilleen puhelimet. Hän leikitteli mielessään, minkälaisen reaktion saisi aikaan ojentamalla tytöille jotain, mikä oli heidän äitinsä periaatteita vastaan.


Jarkko nukkui ja näki unta, jossa Anskulla oli yllään natsiunivormu. Timo marssi Anskun ympäri ja hoki sanaa “jawohl”. Sini ja Mirka katsoivat vierestä ja nauroivat Timolle, joka yritti parhaansa mukaan miellyttää unen fasistia. Sellaisena hän Anskun ja Timon parisuhteen dynamiikan alitajunnan luomassa harhassa näki. Jarkko seurasi tätä tapahtumaa pusikosta miettien, kuinka hullua oli elää parisuhteessa sellaisen ihmisen kanssa, joka oli pettänyt. Eikö silloin koko ajan pelkäisi toisen pettävän uudestaan?


Jarkko tunsi olevansa moraalinen voittaja, jolle Anskulla ei ollut liikaa valittamisen aihetta, mutta hän rakasti kahta tytärtään niin paljon, että ei alkanut entistä vaimoaan kohtaan niin ilkeäksi kuin hänen olisi tehnyt mieli. Sen takia olisivat kärsineet kaikki, myös Sini ja Mirka.


Jarkko ja Ansku olivat virallisesti naimisissa vielä muutaman viikon, mutta Jarkolle koko parisuhde oli kuollut, vaikka hän kaipasikin Anskua.


Jarkko heräsi, kun lipuntarkastaja tönäisi häntä olkapäähän.









Neljä


Viimeinen palaveri. Jarkko tuijotti tylsistyneenä ihmisen psyykettä yksinkertaistavaa ja aliarvioivaa kaaviota, joka oli heijastettu videotykillä huoneen seinälle sijoitetulle valkokankaalle. Huone oli tylsä, puhuja oli tylsä. Mies Jarkkoa vastapäätä oli tylsä. Markkinoinnin tyyppi jaksoi jauhaa kaikenlaista, mikä oli Jarkon mielestä täyttä paskaa. Jarkko oli vaistoavinaan muidenkin kuuntelijoiden ajattelevan samoin.


Kun motivaatio-osuus alkoi, Jarkko nousi tuolilta ja pahoitteli. “Tämä päivä on mennyt vähän pitkäksi, enkä mä tiennyt, että täällä pidettäisiin tällainen pikkuinen luento triviaaleista asioista, jotka me kaikki jo tiedetään. Mun on pakko mennä, sorry.”


Jarkko nousi tuoliltaan ja poistui huoneesta. Oven suljettuaan hän huokaisi. Usko seurasi perässä.


“Ei tarvitse, näille meidän junioreille olla aina vittuilemassa. Mikä taas on, herra kaiken tietävä?”


“Te raahaatte mua aina tällaisiin paskapalsuihin, kun mä voisin olla tekemässä töitä. Mä olen koodannut tässä firmassa jo melkein kymmenen vuotta ja tehnyt työni vielä todella hyvin. Ja te pakotatte mut tänne tällaisen finninaaman motivoitavaksi.”


“Mikähän nyt on? Kerro vanhalle kuomalle”, sanoi Usko lepyttelevään sävyyn.


“Äh, perse. Anteeksi… Mä olen…”


Usko keskeytti Jarkon. “Loman tarpeessa. Ja vielä yksi juttu, sä et puhu mulle tuohon sävyyn. Martikainen hoitaa sun projektin loppuun ja sä otat viimeistään huomenna äkkilähdön jonnekin etelän lämpöön, missä sä pääset pökkimään oikein kunnolla. Etkä palaa ennen kuin olet kiltti mies, tai poika”, Usko katsoi lattiaa vihaisesti tuijottavaa Jarkkoa jonkin aikaa ja totesi kimeällä, ärsyttävällä äänellä: “Poikamies”.


Miehet katsoivat hetken aikaa toisiaan sanomatta mitään, minkä jälkeen Jarkko sanoi: “Mä olen sitten sen pidemmän kuukauden eli kolmekymmentäyksi vuorokautta lomalla. Kiitos sulle ihan vitusti, matkoille mä en lähde. Mä en lennä.”


“Joo sopii, eihän sulla ole siipiäkään”, kiusasi Usko samalla ärsyttävällä äänellä ja lähti kävelemään kohti huonetta, jossa palaveri vielä jatkui. Ovelle päästyään Usko katsoi vielä käytävällä seisovaa kummastunutta Jarkkoa ja osti keskisormensa pystyyn.









Viisi


Ansku, Timo, Sini ja Mirka istuivat täyden ravintolan ikkunapöydässä ja nauttivat kauniista, rauhallisesta kevätillasta. Päivä oli ollut täynnä iloa. Sinillä oli ollut syntymäpäiväjuhlat. Häntä oltiin juhlittu kahteen kertaan. Ensin lastenkutsuilla, sitten aikuisten kesken.


OEBPS/images/cover.jpg
LUONTOKOODI
N

Helvetti

S. Haaveniemi





OEBPS/nav.xhtml






		Omistuskirjoitus



		Sisällysluettelo



		Aluksi



		Osa yksi

		Yksi



		Kaksi



		Kolme



		Neljä



		Viisi



		Kuusi



		Seitsemän



		Kahdeksan



		Yhdeksän



		Kymmenen



		Yksitoista



		Kaksitoista



		Kolmetoista



		Neljätoista



		Viisitoista



		Seitsemäntoista



		Kahdeksantoista







		Osa kaksi

		Kaksikymmentä



		Kaksikymmentäyksi



		Kaksikymmentäkaksi



		Kaksikymmentäkolme



		Kaksikymmentäneljä



		Kaksikymmentäviisi



		Kaksikymmentäkuusi



		Kaksikymmentäseitsemän



		Kaksikymmentäkahdeksan



		Kaksikymmentäyhdeksän



		Kolmekymmentä



		Kolmekymmentäyksi



		Kolmekymmentäkaksi



		Kolmekymmentäkolme



		Kolmekymmentäneljä



		Kolmekymmentäviisi







		Osa kolme

		Kolmekymmentäkuusi



		Kolmekymmentäseitsemän



		Kolmekymmentäkahdeksan



		Kolmekymmentäyhdeksän



		Neljäkymmentä



		Neljäkymmentäyksi



		Neljäkymmentäkaksi



		Neljäkymmentäkolme



		Neljäkymmentäneljä







		Lopuksi



		Valmistusmerkinnät











Page List





		5



		7



		9



		10



		11



		12



		13



		14



		15



		16



		17



		18



		19



		20



		21



		22



		23



		24



		25



		26



		27



		28



		29



		30



		31



		32



		33



		34



		35



		36



		37



		38



		39



		40



		41



		42



		43



		44



		45



		46



		47



		48



		49



		50



		51



		52



		53



		54



		55



		56



		57



		58



		59



		60



		61



		62



		63



		64



		65



		66



		67



		68



		69



		70



		71



		72



		73



		74



		75



		76



		77



		78



		79



		80



		81



		82



		83



		84



		85



		86



		87



		88



		89



		90



		91



		92



		93



		94



		95



		96



		97



		98



		99



		100



		101



		102



		103



		104



		105



		106



		107



		108



		109



		110



		111



		112



		113



		114



		115



		116



		117



		118



		119



		120



		121



		122



		123



		124



		125



		126



		127



		128



		129



		130



		131



		132



		133



		134



		135



		136



		137



		138



		139



		140



		4











